EkBass/fiwiki-20250220-pages-articles huggingface dataset:
Step Up 3D

Step Up 3D on vuonna 2010 ensi-iltansa saanut yhdysvaltalainen romanttinen tanssielokuva, joka on jatko-osa elokuville Step Up ja Step Up 2 the Streets. Elokuvan on ohjannut Jon Chu ja sen pääosia näyttelevät Sharni Vinson, Rick Malambri, Adam G. Sevani, Alyson Stoner, Harry Shum Jr. ja Christopher Scott. Elokuvassa Moose lähtee opiskelemaan parhaimman ystävänsä Camillen kanssa, jossa ajautuu tanssibattleen samurai joukkueelaisen kanssa. Moosen pelastaa pulasta kaupunkilainen Luke, josta Moose saa hyvän ystävän. Pian Luke tapaa tytön nimeltä Natalie. Natalie liittyy Luken tanssiryhmään. Luke ja Natalie kuuluvat tiiviiseen newyorkilaiseen katutanssijaryhmään, johon myös Moose liittyy. Ryhmästä kehittyy niin hyvä että he pääsevät näyttämään taitojaan parhaiden katutanssijoiden tapahtumaan, joka muuttaa heidän elämänsä. == Lähteet == Luokka:Vuoden 2010 yhdysvaltalaiset elokuvat Luokka:3D-elokuvat Luokka:Jon M. Chun ohjaamat elokuvat Luokka:Step Up -elokuvat
Espoon Taitoluisteluklubi

Espoon Taitoluisteluklubi on espoolainen 1979 perustettu taitoluisteluseura jossa on yli 700 jäsentä. Espoon Taitoluisteluklubi on jäsenenä Suomen Taitoluisteluliitossa (STLL) ja Etelä-Suomen Liikunta ja Urheilussa (ESLU). Seuran menestynein luistelija on Sara Lindroos, jolla on vuoden 1994 kokelaiden SM-pronssi ja junioreiden Suomen ja Pohjoismaiden mestaruus vuodelta 1997. Samana vuonna myös seuran muodostelmajuniorijoukkue Energetics voitti SM- ja PM-kultaa. Nykyään seuran SM-juniorijoukkueena toimii Reflections. Seurassa kilpailevia muodostelmajoukkueita on 10 yhdeksässä sarjassa. Kansallisella puolella seitsemän, sekä huipulle tähtäävällä SM- puolella kolme.ETK eilen, tänään ja huomenna 1979-2010 Seuran motto on Terällä, yksin ja yhdessä. ==Kilpavalmennusryhmät== Toimintasuunnitelma ===Yksinluistelu=== *Kehitysryhmä Jalokivet *Kilparyhmät K1, K2, K3, K4, K5, K6 ja K7 Lisäksi seurassa on harrastetason mahdollisuudet. *Kevytkilparyhmät KK1 ja KK2 Seuralla on myös maajoukkue. *Annika Pellonmaa, Janna Jyrkinen ja Oona Ounasvuori Nuorten maajoukkue *Nella Heikkinen ===Muodostelmaluistelu=== KANSALLINEN POLKU * Tulokkaat Sunbeams * Minorijoukkue Rainbows * Kansalliset Noviisit Ice Sweets * Kansalliset Noviisit Electronics * Kansalliset Juniorit Lightnings * Kansalliset Seniorit Situations * Masters Reunions * Aikuiset Shadows SM-PUOLI * SM-Noviisit Blue Arrows * SM-Juniorit Reflections * Lumineers, Espoon Jäätaitureiden ja Espoon Taitoluisteluklubin SM-Senior muodostelmaluistelujoukkue ==Lähteet== *Seuran kotisivut ===Viitteet=== Luokka:Suomalaiset taitoluisteluseurat Luokka:Espoolaiset urheiluseurat
Ruth Ogbeifo

Ruth Ogbeifo (s. 18. huhtikuuta 1972) on nigerialainen painonnostaja ja olympiamitalisti. Hän voitti hopeaa alle 75-kiloisten sarjassa Sydneyn olympialaisissa 2000 ja oli samassa sarjassa kolmas Ateenan MM-kisoissa 1999. == Lähteet == * Ogbeifon profiili sports-reference.com -sivustolla === Viitteet === Luokka:Nigerialaiset painonnostajat Luokka:Nigerialaiset olympiamitalistit Luokka:Vuonna 1972 syntyneet Luokka:Elävät henkilöt
Dugarsürengiin Oyuunbold

Dugarsürengiin Oyuunbold (; 5. lokakuuta 1958 Sükhbaatar - 2002) oli mongolialainen vapaapainija ja olympiamitalisti. Hän voitti pronssia alle 57-kiloisten sarjasta sekä Moskovan olympialaisissa 1980 että Méxicon MM- kisoista 1978. == Lähteet == * Oyuunboldin profiili sports-reference.com -sivustolla Luokka:Mongolialaiset vapaapainijat Luokka:Mongolialaiset olympiamitalistit Luokka:Vuonna 1957 syntyneet Luokka:Vuonna 2002 kuolleet
Itkisitkö onnesta?

__NOTOC__ Itkisitkö onnesta? on Leevi and the Leavings -yhtyeen vuonna 1995 julkaistu single, jonka b-puolella on kappale "Vakosamettihousuinen mies".Luoto, Santtu, 2004, s. 148 Single julkaistiin vuoden 1995 Rakkauden planeetta -albumilta. Kappaleen on säveltänyt, sanoittanut ja sovittanut Gösta Sundqvist. Lauri Tähkä versioi kappaleen vuonna 2009 julkaistulla Onnen laulut -kokoelma-albumilla. ==Vastaanotto== Musiikkitoimittaja Pasi Kostiainen olisi halunnut valita kappaleen vuoden 1995 Emma-tuomariston kokouksessa vuoden kappaleeksi, mutta palkinnonsaajaksi valittiin Sanin ja Samuli Edelmannin "Tuhat yötä". Kostiainen ihmetteli miksei tuomaristo päässyt kappaleen alkulauseen "itkisitkö onnesta, jos panisin sua kunnolla" yli, vaikka hänen mukaansa itse kappale kertoo jostain ihan muusta; se on Leavingsin "nerouden kiteytymä", jossa huumorilla ja alapäätyylillä koristellaan lohduton tarina ja "kohottava" kertosäe.Alanko, Tero ym., 2008, s. 33 ==Lähteet== * * ===Viitteet=== Luokka:Leevi and the Leavingsin kappaleet Luokka:Vuoden 1995 kappaleet
Aage Eriksen

Aage Invar Eriksen (5. toukokuuta 1917 Notodden – 17. kesäkuuta 1998 Notodden) oli norjalainen kreikkalais-roomalaisen tyylin painija ja olympiamitalisti. Hän edusti seuratasolla kotikaupunkinsa Snøgg-seuraa. Eriksen osallistui olympialaisiin vuosina 1948–1952 ja voitti hopeaa alle 67-kiloisten sarjasta Lontoon kisoista 1948. Vuonna 1952 vastaavassa sarjassa tie katkesi suoraan kahteen tappioon. Hän voitti kotimaansa mestaruuden kreikkalais-roomalaisessa painissa 10 kertaa ja vapaapainissa kaksi kertaa vuosina 1937–1955. == Lähteet == Luokka:Norjalaiset kreikkalais-roomalaisen tyylin painijat Luokka:Norjalaiset vapaapainijat Luokka:Norjalaiset olympiamitalistit Luokka:Vuonna 1917 syntyneet Luokka:Vuonna 1998 kuolleet
Sastamalan sairaala

Sastamalan sairaala tai Tays Sastamala, aikaisemmalta nimeltään Vammalan aluesairaala, on Sastamalassa toimiva Pirkanmaan sairaanhoitopiirin sairaala. Nykyään sairaala kuuluu Tampereen yliopistollisen sairaalan alaisuuteen. Sairaala tarjoaa sekä somaattista että psykiatrista hoitoa. Vammalan aluesairaalan toimintoja kuten synnytykset, yöpäivystys ja leikkaukset siirrettiin toisaalle, erityisesti Tampereelle Tampereen yliopistolliseen sairaalaan. Kesällä 2017 Vammalan aluesairaala liitettiin TAYSiin ja nimettiin Tampereen yliopistollisen sairaalan Sastamalan sairaalaksi (Tays Sastamala). == Historia == Vammalan kauppalan sekä Karkun, Kiikan, Punkalaitumen ja Tyrvään kuntien yhteisen aluesairaalan vanhin osa valmistui syyskuussa 1938 ja ensimmäiset potilaat otettiin sairaalaan 21. marraskuuta 1938. 3-4 kerroksisen ja 30 vuodepaikan sairaalarakennuksen oli suunnitellut arkkitehti Mirjam Kulmala.Vammalan seudun sairaalaan otetaan huomenna ensimmäiset potilaat, Aamulehti, 20.11.1938, nro 314, s. 7, Kansalliskirjaston digitaaliset aineistot == Katso myös == * Luettelo Suomen sairaaloista == Lähteet == Luokka:Suomen sairaalat Luokka:Sastamalan rakennukset ja rakennelmat
Svetlana Gladyševa

Svetlana Aleksejevna Gladyševa (; s. 13. syyskuuta 1971 Ufa) on venäläinen alppihiihtäjä ja olympiamitalisti. Hän edusti seuratasolla Sukolovo Moskovaa. Vauhtilajeihin erikoistunut Gladyševa voitti hopeaa supersuurpujottelusta Lillehammerin olympialaisissa 1994 ja pronssia syöksylaskusta Saalbachin MM- kisoissa 1991. Maailmancupin kilpailuissa hän oli vain harvoin palkintopallilla ja voitti ainoastaan yhden kilpailun, syöksylaskun Vailissa 1996. == Lähteet == * Gladyševan profiili sports-reference.com -sivustolla === Viitteet === Luokka:Venäläiset alppihiihtäjät Luokka:Neuvostoliittolaiset alppihiihtäjät Luokka:Venäläiset olympiamitalistit Luokka:Vuonna 1971 syntyneet Luokka:Elävät henkilöt
Marja Pyykkö

Marja Pyykkö (s. 26. maaliskuuta 1975) on suomalainen elokuvaohjaaja ja näyttelijä. == Ura == Pyykön elo­kuva­ura alkoi jo vauvana Risto Jarvan elo­kuvassa Mies, joka ei osannut sanoa ei (1975). Lapsena hän esiintyi Päivi Hartzellin elo­kuvassa Lumi­kuningatar (1986). Raimo O. Niemen ohjaamassa elo­kuvassa Kissan kuolema (1994) Pyykkö näytteli Nittaa, joka oli yksi pää­rooleista. Myöhemmin hän teki elo­kuva- ja teatteri­rooleja ja pyrki Teatteri­korkea­kouluun, kunnes siirtyi pysyvästi ohjaajaksi. Pyykkö opiskeli Taide­teollisen korkea­koulun ohjaajalinjalla 2002–2008 ja on koulutukseltaan taiteen maisteri. Pyykkö on ohjannut muun muassa elo­kuvat Sisko tahtoisin jäädä (2010) ja Kekkonen tulee! (2013) sekä televisio­sarjat Mustat lesket (2014) ja Koukussa (2015). Vuosina 2021–2023 tulee ensi-iltaan kolme Marja Pyykön ohjaamaa, osin korona­virus­pandemian viivästyttämää elo­kuvaa: Syksyllä 2021 aikuis­komedia Vuosisadan häät ja syksyllä 2022 lasten­elo­kuva Sihja – kapinaa ilmassa sekä tammi­kuussa 2023 komedia Skimbagirls. == Yksityiselämä == Marja Pyykkö oli naimisissa kuvaaja Konsta Sohlbergin kanssa ja he erosivat vuonna 2019. Heillä on kaksi tytärtä. Pyykön äiti oli elo­kuva­tuotannon moni­toimi­nainen Nadja Pyykkö. == Filmografia == ;Ohjaajana * Tässä lepää Aino Koski (2007, lyhyt­elo­kuva) * Sisko tahtoisin jäädä (2010) * Kekkonen tulee! (2013) * Mustat lesket (2014) * Koukussa (2015) * Yösyöttö (2017) * Paratiisi (2020) * Vuosisadan häät (2021) * Sihja – kapinaa ilmassa (2022) * Skimbagirls (2023) ;Näyttelijänä * Mies, joka ei osannut sanoa ei (1975) * Lumi­kuningatar (1986) * Kissan kuolema (1994) == Lähteet == * === Viitteet === Luokka:Suomalaiset elokuvaohjaajat Luokka:Vuonna 1975 syntyneet Luokka:Elävät henkilöt
Sara Canning

Sara Canning (s. 14. heinäkuuta 1987) on kanadalainen näyttelijä, joka tunnetaan parhaiten roolistaan Jenna Sommersina CW:n draamasarjassa The Vampire Diaries. == Nuoruus == Canning syntyi Ganderissa, Newfoundlandissa, Kanadassa Wayne ja Daphne Canningille ja varttui Kanadan Sherwood Parkissa, lähellä Edmontonia.Brioux, Bill (August 13, 2009). "TV brimming with Canadians". The Toronto Star. Retrieved on October 17, 2009.Hall, Jamie (July 27, 2010). "Canning sinks her teeth into television and movie career". The Edmonton Journal. Retrieved on July 31, 2010. Canning harrasti kilpaluistelua ja kiinnostui teatterista opiskellessaan F.R. Haythorne Junior High -koulussa. Canning näytteli useassa teatterituotannossa Bev Facey Community High School -koulua käydessään ja näytteli kotikaupunkinsa Festival Placessa. Canning teki näyttelijädebyyttinsä 18-vuotiaana George Orwellin romaaniin perustuvassa näytelmässä Vuonna 1984 Citadel Theatressa Edmontonissa. Canning alkoi opiskella Albertan yliopistossa pääaineenaan taiteet ja harkitsi myös journalismin opiskelua. Canning kuitenkin jätti opintonsa kesken ja muutti Vancouveriin 19-vuotiaana panostaakseen näyttelijän uraansa. Hän valmistui vuoden kestävästä näyttelijän koulutuksesta Vancouver Film Schoolista."The Vampire Diaries - Cast - Sara Canning". The CW. Retrieved on October 17, 2009. == Ura == Canning löysi itselleen agentin ja aloitti näyttelemisen Vancouverissa tuotetuissa televisiosarjoissa ja televisioelokuvissa. Hänen ensimmäinen roolinsa oli Nicky Hiltonin rooli elokuvassa Paparazzi Princess: The Paris Hilton Story vuonna 2008."Acting Like A Hilton". January 29, 2008. Vancouver Film School. Retrieved on October 9, 2009. Vuonna 2009 Canning vieraili sarjoissa Smallville ja Kyle XY sekä näytteli tositapahtumiin perustuvassa elokuvassa Taken in Broad Daylight Anne Slutia. Vuonna 2009 Canning näytteli elokuvassa Black Field.Caddell, Ian (October 2009). "Field of Dreams". Reel West. Retrieved on October 9, 2009.Mithrush, Fawnda (April 30, 2010). "Vampire Vixen ". Avenue Magazine. Retrieved on May 1, 2010. Kolme viikkoa Black Field -elokuvan kuvausten jälkeen Canning sai roolin CW:n draamasarjasta The Vampire Diaries. Canning esittää sarjassa Jenna Somersia, Elena Gilbertin (Nina Dobrev) ja tämän pikkuveljen Jeremyn (Steven R. McQueen) tätiä ja holhoojaa.Gilovoy, Jackie (September 25, 2009). "In Review: The Vampire Diaries". Ponte Vedra Recorder. Retrieved on October 17, 2009. == Filmografia == Vuosi Elokuva Rooli Huomioita 2008 Paparazzi Princess: The Paris Hilton Story Nicky Hilton TV-elokuva Smallville Tessin assistentti jaksot: "Odyssey" ja "Plastique" Slap Shot 3: The Junior League Hope suoraan DVD:lle elokuva 2009 Black Rain Dorothy TV-elokuva Taken in Broad Daylight Anne Sluti TV-elokuva Kyle XY Punapää jakso: "In the Company of Men" Come Dance at My Wedding Andrea Merriman TV-elokuva Black Field Maggie McGregor elokuva 2009– The Vampire Diaries Jenna Sommers == Lähteet == Luokka:Kanadalaiset televisionäyttelijät Luokka:Vuonna 1987 syntyneet Luokka:Elävät henkilöt
Auringonkukat

Auringonkukat (Helianthus) on suku asterikasvien (Asteraceae) heimossa. Suvun lajit ovat alun perin kotoisin Pohjois-Amerikasta. == Kuvaus == Auringonkukat ovat yksi- tai monivuotisia kookkaita ruohovartisia kasveja. Alimmat lehdet sijaitsevat vastakkaisesti, ylimmät tavallisesti kierteisesti. Kukinto on kookas mykerö. Mykeröpohjus on lähes litteä ja suomuinen. Mykerön laitakukat ovat neuvottomia ja keltaisia kielikukkia. Kehräkukat ovat ruskehtavia tai keltaisia torvikukkia. Hedelmä on pitkulainen ja tylpän särmikäs pähkylä, jossa on kaksi varhain varisevaa sukasta. == Lajeja, risteymiä ja lajikeryhmiä == * Helianthus annuus – isoauringonkukka ** Helianthus annuus Nanus-ryhmä – kääpiöauringonkukka ** Helianthus annuus Purpureus-ryhmä – puna-auringonkukka * Helianthus atrorubens – tumma-auringonkukka * Helianthus debilis – ranta- auringonkukka ** Helianthus debilis subsp. cucumerifolius – lumoauringonkukka (pikkuauringonkukka) * Helianthus decapetalus – kulta-auringonkukka * Helianthus × doronicoides – heliantti * Helianthus giganteus – jättiauringonkukka eli roima-auringonkukkaSuomen Lajitietokeskus: Auringonkukat – Helianthus * Helianthus × laetiflorus – preeria-auringonkukka * Helianthus maximiliani – prinssinauringonkukka * Helianthus mollis – nukka- auringonkukka * Helianthus pauciflorus – syysauringonkukka ** Helianthus pauciflorus subsp. subrhomboideus – soikkoauringonkukka * Helianthus petiolaris – pikkuauringonkukka * Helianthus salicifolius – nauha- auringonkukka * Helianthus schweinitzii – karolinanauringonkukka * Helianthus tuberosus – maa-artisokka eli mukula-artisokka == Lähteet == == Aiheesta muualla == * Finto: Kassu – Kasvien suomenkieliset nimet: Helianthus *Funet: Auringonkukat (Helianthus) *ITIS: Helianthus *United States Department of Agriculture (USDA): Helianthus *
Aleksei Aidarov

Aleksei Petrovitš Aidarov (, , ; s. 15. marraskuuta 1974 Sverdlovsk, Venäjän SFNT) on alun perin valkovenäläinen ampumahiihtäjä ja olympiamitalisti. Vuodesta 2006 lähtien hän on edustanut Ukrainaa. Hän edustaa seuratasolla Dynamo Minskiä. Aidarov voitti pronssia Naganon olympialaisissa 1998 20 kilometrin henkilökohtaisella matkalla, jonka lisäksi hän on voittanut MM- kisoissa viesteistä neljä mitalia, joista yksi on kultainen, yksi hopeinen ja kaksi pronssisia. == Lähteet == Luokka:Valkovenäläiset ampumahiihtäjät Luokka:Ukrainalaiset ampumahiihtäjät Luokka:Valkovenäläiset olympiamitalistit Luokka:Vuonna 1974 syntyneet Luokka:Elävät henkilöt
Michael Moriarty

Michael Moriarty (s. 5. huhtikuuta 1941 Detroit, Michigan) on yhdysvaltalainen näyttelijä, käsikirjoittaja ja ohjaaja. Hänen ensimmäisiä pääosiaan elokuvissa oli baseballelokuva Bang the Drum Slowly – hiljennä-hidasta (1973). Emmy- palkinnon hän on saanut televisioelokuvasta The Glass Menagerie (näytelmän Lasinen eläintarha pohjalta 1974), minisarjasta Polttouhrit (1978) ja televisioelokuvasta James Dean (2002). Erich Dorfin roolista Polttouhreissa hän sai myös Golden Globe -palkinnon. Tony-palkinnon Moriarty sai vuonna 1974 näytelmästä Find Your Way Home. Moriarty näytteli vuosina 1990-1994 apulaispiirisyyttäjä Benjamin "Ben" Stonea televisiosarjassa Kova laki, ja oli jokaisena vuotena roolistaan ehdolla Emmyn saajaksi. == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Primetime Emmy -palkinnon saajat Luokka:Golden Globe -palkinnon saajat Luokka:Vuonna 1941 syntyneet Luokka:Elävät henkilöt Luokka:Tony-palkinnon saajat
Rock Rallye 77

Rock Rallye 77 on Finnlevyn julkaisema kokoelma-albumi vuodelta 1977. Se on tulos Suosikki-lehden ja Finnlevyn halusta kartoittaa Suomen nuorisomusiikkiyhtyeet myös pääkaupunkiseudun ulkopuolella. Suosikki Rock Rally järjestettiin maaliskuussa ja etsittiin uusia levytyskelpoisia pop- ja rockyhtyeitä maakunnista. Kaikki levylle valitut yhtyeet olivat ensimmäistä kertaa studiossa. Kokoelma-albumin ovat tuottaneet Pekka Kotilainen ja Pekka Helin ja sen on äänittänyt Pekka Nurmikallio Microvox-studiossa. Levykannen on suunnitellut Topi Niiranen ja kannen on painanut Paperityö Oy. == Kappaleet ja esittäjät == A-puoli 1\. My Rock & Roll Lady - 3:35 : (Jukka Tarkiainen) : Rollicks-Band 2\. Pikku nainen - 4:07 : (Seppo Sallinen) : Hard Rock Sallinen 3\. Love Me Like a Child - 4:15 : (Old C) : Old C 4\. I Only Dance Once - 4:40 : (Risto Aarnio, sov. Tries) : Tries 5\. My Angel - 3:02 : (Mauri Turunen, Jukka Lehtinen) : Blizard 6\. Viis B 66 - Class of 57 - 2:58 : (Reid & Reid, suom. san. Unto Torniainen, sov. Tapani Hyvönen - Unto Torniainen) : H-Band B-puoli 1\. Come On - 3:11 : (Thomas Melarti, san. T. Melarti - K. Juvonen) : Highway Star 2\. Close Your Eyes – 4:14 : (Jouko ja Hannu Nykter, Matti Hämäläinen, Jimi Sumén) : Jam Rock Band 3\. Kivisydän - 3:00 : (Sulo's Rock Band) : Sulo's Rock Band 4\. I Saw the City - 3:48 : (Jouni Virta) : Kieltolaki 5\. Muistan vielä sun - 3:35 : (Kauko Pietikäinen) : Revontuli 6\. Dream - 3:14 : (Seppo Riikonen, sov. Starway) : Starway Kappaleiden kopiointioikeudet kuuluvat Fazerille ja A-puolen päätöskappaleen osalta Scandialle. == Lähteet == Rock Rallye 77 LP (Finnlevy FL 5035, 1977) SUOSIKKI- lehti, 4/1977 Luokka: Vuoden 1977 kokoelma-albumit Luokka: Suomalaiset rockalbumit
Marco Rodríguez

Marco Antonio Rodríguez Moreno (s. 10. marraskuuta 1973 México, Meksiko) on meksikolainen jalkapallotuomari. Ammatiltaan hän on liikunnanopettaja. Hän on toiminut kansainvälisenä tuomarina vuodesta 1999 lähtien ja hänen ensimmäinen kansainvälinen ottelunsa oli Paraguayn ja Guatemalan kohtaaminen maaliskuussa 1999. Hän on tuominnut muun muassa kaksissa MM-kilpailuissa ja Copa Américassa. ==Lähteet== * ===Viitteet=== Luokka:Meksikolaiset jalkapallotuomarit Luokka:Vuonna 1973 syntyneet Luokka:Elävät henkilöt
Zach Roerig

Zachary George Roerig (s. 22. helmikuuta 1985) on yhdysvaltalainen näyttelijä, joka tunnetaan parhaiten rooleistaan Casey Hughesina sarjassa As the World Turns ja Matt Donovanina draamasarjassa Vampyyripäiväkirjat. ==Yksityiselämä== Roerigilla on tytär, joka syntyi tammikuussa 2011. Kesäkuussa 2013 Roerig jätti oikeudelliset asiakirjat Georgiaan ja vaati tyttärensä täyttä huoltajuutta sen jälkeen, kun hänen äitinsä, Roerigin entinen tyttöystävä Alana Turner, vangittiin liittovaltion vankilaan. Roerig pidätettiin 24. toukokuuta 2020 vaikutuksen alaisena ajamisesta Montpelierissä Ohiossa, ja hänet asetettiin syytteeseen 4. kesäkuuta samana vuonna. == Nuoruus == Roerig syntyi Montpelierissä, Ohiossa Andrea ja Daniel Roerigille. Roerigilla on myös pikkusisko nimeltä Emily (s. 1989). Roerig valmistui Montpelier High School -koulusta, jossa hän harrasti jalkapalloa ja painia. Varttuessaan Roerig teki töitä yhdessä isänsä ja isoisänsä hautakiviliikkeessä. == Ura == Roerig näytteli Casey Hughesia televisiosarjassa As the World Turns vuodesta 2005 vuoteen 2007. Lähdettyään sarjasta Roerig alkoi näytellä sarjassa One Life to Live Hunter Atwoodin roolissa. Roerig on myös näytellyt suosituissa sarjoissa, kuten Unelmien kentät. Tällä hetkellä Roerig näyttelee Matt Donovania CW:n draamasarjassa Vampyyripäiväkirjat. == Filmografia == Elokuva Elokuva Elokuva Elokuva Vuosi Elokuva Rooli Huomioita 2005 Flutter Kick Jason Matthews 2007 Tie a Yellow Ribbon teini-ikäinen Joe 2008 Dear Me Adam Assassination of a High School President Matt Mullen Official Selection The American Soldier 2009 Strawberry Wine Jason Gabel jälkituotannossa Televisioelokuvat Televisioelokuvat Televisioelokuvat Televisioelokuvat Vuosi Elokuva Rooli Huomioita 2006 The Prince Taft Split Decision Grady Love Televisio Televisio Televisio Televisio Vuosi Sarja Rooli Huomioita 2004 Kova laki jakso: "All in the Family" 2006 Reba mies häissä jakso: "Two Weddings and a Funeral" 2007 One Life to Live Hunter Atwood 13 jaksoa Guiding Light Alex jakso: "#1.15105" 2005–2007 As the World Turns Casey Hughes 274 jaksoa 2007–2008 Unelmien kentät Cash 6 jaksoa 2009– Vampyyripäiväkirjat Matt Donovan yksi päähenkilöistä 2017 The Gifted Augustus ”Gus” / Pulse jakso "eXposed" == Lähteet == ==Aiheesta muualla== * * Zach Roerigin fanisivusto Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt
Mitäs me spartalaiset

Mitäs me spartalaiset () on vuonna 2008 valmistunut Jason Friedbergin ja Aaron Seltzerin ohjaama ja käsikirjoittama komediaelokuva. Elokuva parodioi useita elokuvia, kuten 300, The Transformers, Shrek ja Happy Feet sekä useita televisiosarjoja, kuten American Idol, Huippumalli haussa ja Ruma Betty. Elokuvassa esiintyy myös useita julkisuuden henkilöiden imitaatioita, kuten Paris Hilton, Britney Spears, Lindsay Lohan ja Brad Pitt. == Juoni == Spartan kuningas Leonidas (Sean Maguire) johtaa 13-miehisen armeijansa sotaan jumalkuningas Xerxesiä (Ken Davitian) vastaan, kieltäydyttyään luovuttamasta maatansa tälle. Matkalla vastaan tulee kyttyräselkäinen Paris Hilton, joka suostuu auttamaan Leonidasta sodan voittamisessa, kunhan vain pääsisi mukaan sotimaan. Leonidas kieltäytyessä avusta Hilton menee Xerxesin luo ja kertoo tälle tavan voittaa, mutta vaatii puhdasta rikosrekisteriä, Chanelin uutta käsilaukkua ja kyttyrän poistamista vastaan. Toiveet toteutuvat ja Xerxesin joukot piirittävät Leonidaksen joukot jättimäisen trikkitaustan avulla. Lopuksi Transformeriksi muuttunut Xerxes kaatuu Leonidaksen ja hänen joukkojensa päälle tappaen kaikki, ja myös itsensä. == Rooleissa == == Lähteet == Luokka:Parodiaelokuvat Luokka:Vuoden 2008 yhdysvaltalaiset elokuvat Luokka:Jason Friedbergin ja Aaron Seltzerin ohjaamat elokuvat
Alajärvi (järvi Alajärvellä)

Alajärvi on järvi Alajärvellä Etelä-Pohjanmaalla. Tämä syvyydeltään huomattavan matala järvi laskee Kurejoen kautta Lappajärveen ja on osa Perämereen laskevaa Ähtävänjoen vesistöä. Alajärveen laskevia jokia ovat Levijoki ja Kuninkaanjoki. Yleisimmät kalalajit ovat ahven, hauki ja särki. Veden laatu on huono. Nimestään huolimatta Alajärvi on ylimmällä korkeudella Järviseudun kuntia nimenneistä järvistä. ==Lähteet== Luokka:Alajärven järvet Luokka:Ähtävänjoen vesistö
Michael Trevino

Michael Trevino (s. 25. tammikuuta 1985) on yhdysvaltalainen näyttelijä, joka tunnetaan parhaiten roolistaan Tyler Lockwoodina CW:n draamasarjassa The Vampire Diaries. == Nuoruus == Trevino varttui Montebellossa, Kaliforniassa ja myöhemmin Valenciassa, Kaliforniassa. Trevinon äiti on alun perin Meksikon Zacatecasista ja isä Kalifornian Fresnosta. == Ura == Trevino näytteli Jackson Meadaa Disney Channelin Cow Belles -elokuvassa. Hän on vieraillut useissa televisiosarjoissa, kuten Todistettavasti syyllinen, Ilman johtolankaa, Bones, Rouva presidentti sekä Siskoni on noita. Trevino näytteli sivuosaa FX:n sarjassa The Riches, sekä Jaime Vegaa lyhytaikaisessa televisiosarjassa Cane. Trevino valittiin näyttelemään Ozzie-nimistä hahmoa kolmen jakson ajan CW:n sarjaan 90210. Tällä hetkellä Trevino näyttelee Tyler Lockwoodia CW:n uudessa hittisarjassa The Vampire Diaries. ==Yksityiselämä== Trevino on seurustellut malli Bregje Heinenin kanssa vuodesta 2021 lähtien. == Filmografia == Vuosi Elokuva/Sarja Rooli Huomioita 2005 Summerland Tim Bowser vieraileva 2005 Siskoni on noita Alastair vieraileva 2006 Cow Belles Jackson Meade Elokuva 2005–2006 Rouva presidentti Kevin yksi päähenkilöistä 2006 Bones Graham Hastings vieraileva CSI: Miami Matthew Batr a vieraileva Todistettavasti syyllinen Zach vieraileva Ilman johtolankaa Carter Rollins vieraileva 2007 Cane Jaime Vega vieraileva 2007–2008 The Riches Brent vieraileva 2008 Austin Golden Hour Jake vieraileva 90210 Ozzie Cardoza vieraileva 2009 CSI: New York Gavin Skidmore vieraileva Mentalist Brandon Fulton vieraileva Love Finds a Home Joshua TV-elokuva CSI Dave Henkel vieraileva (jakso: "Turn, Turn, Turn") 2009 - 2017 The Vampire Diaries Tyler Lockwood yksi päähenkilöistä 2010 The Factory Tad Film Michael Trevino on näytellyt myös Jackson Meadea elokuvassa cow belles. ==Lähteet== ==Aiheesta muualla== * * Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt
Alajärvi (täsmennyssivu)

Alajärvi on yleinen järvennimi Suomessa. Se voi tarkoittaa muiden muassa seuraavia: ==Kaupunki== * Alajärvi, kaupunki Etelä-Pohjanmaalla Suomessa ==Järviä== * Alajärvi, järvi Alajärvellä Suomessa * Alajärvi, järvi Hämeenlinnassa Suomessa * Alajärvi, järvi Inarissa Suomessa * Alajärvi, järvi Kuhmoisissa Suomessa * Alajärvi, järvi Noormarkussa Suomessa * Alajärvi, järvi Padasjoella Suomessa * Alajärvi, järvi Saarijärvellä Suomessa * Alajärvi, järvi Jällivaarassa Ruotsissa * Kälkäjärvien Alajärvi, järvi Joutsassa ==Henkilöitä== * Erkki Alajärvi (1942–2015), taiteilija ja kuvanveistäjä * Toivo Alajärvi (1906–1981), iltamien juontaja, viihdetaiteilija ja elokuvanäyttelijä ==Katso myös== * Yläjärvi Luokka:Järvien täsmennyssivut
Matthew Davis

Matthew W. ”Matt” Davis (s. 8. toukokuuta 1978) on yhdysvaltalainen näyttelijä, joka tunnetaan parhaiten roolistaan Warner Huntington III:na elokuvassa Blondin kosto ja Alaric Saltzmanina televisiosarjassa Vampyyripäiväkirjat. == Elämä ja ura == Davis syntyi Salt Lake Cityssä, Utahissa. Valmistuttuaan Woods Cross High Schoolista Davis aloitti opinnot Utahin yliopistossa. Davisin valkokangasrooleista tunnetuin on Elle Woodsin (Reese Witherspoon) poikaystävä Warner Huntington III komediaelokuvassa Blondin kosto (2001). Davis on esiintynyt myös esimerkiksi elokuvissa Tigerland (2000), Blue Crush – merten valtiaat (2002) ja BloodRayne (2005). Televisiossa Davis on näytellyt muun muassa ABC:n draamasarjassa What About Brian (2006–2007) lakimies Adam Hillmania. Davis näytteli high schoolin historianopettaja Alaric Saltzmania CW:n hittisarjassa Vampyyripäiväkirjat ja samassa roolissa Salvatore School for the Young and Gifted -koulun rehtorina spin-off-sarjassa Legacies. == Filmografia == * Urban Legends: Kauhutarinoita 2... Travis Stark / Trevor Stark (2000) * Tigerland... Sotamies Jim Paxton 2000) * Pearl Harbor... Joe (2001) * Blondin kosto... Warner Huntington III (2001) * Kirotut sielut... Odell (2002) * Lone Star State of Mind... Jimbo (2002) * Blue Crush – merten valtiaat... Matt Tollman (2002) * Something Better... Skip (2003) * Seeing Other People... Donald (2004) * Shadow of Fear... Harrison French (2004) * Heights... Mark (2005) * Into the Sun... Sean Mack (2005) * BloodRayne... Sebastian (2005) * Bottoms Up... Johnny Cocktail (2006) * Mentor... Carter (2006) * What About Brian... Adam Hillman (2006) * Wasting Away... Mike (2007) * Kova laki: Erikoisyksikkö... PJ (2008) * Finding Bliss... Jeff Drake (2009) * Limelight (TV)... David (2009) * S. Darko... Pastori John (2009) * Waiting for Forever... Aaron (2009) * Vampyyripäiväkirjat... Alaric Saltzman (2009–2017) * Damages... Josh Reston (2010) * Cult... Jeff Sefton (2013) * CSI: Crime Scene Investigation... Sean Yeager (2013–2014) * The Originals... Alaric Saltzman (2017–2018) * Legacies... Alaric Saltzman (2018–) * 2019 Christmas Wishes & Mistletoe Kisses... Nick (2019) == Lähteet == == Aiheesta muualla == Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Pandorum

Pandorum on vuonna 2009 ensi-iltansa saanut tieteis- ja kauhuelokuva, jonka on ohjannut Christian Alvart ja käsikirjoittanut Travis Milloy. Elokuva sijoittuu tulevaisuuteen ja kertoo avaruusaluksesta Elysium, joka kuljettaa ihmiskuntaa kohti lupaavaa uutta kotiplaneettaa nimeltä Tanis. Elokuvan nimi on viittaus kuvitteelliseen avaruusmatkustamisen aiheuttamaan tautiin, jonka oireisiin lukeutuvat vainoharhaisuus, delirium ja nenäverenvuodot. thumb|Ben Foster, Cung Le ja Antje Traue keskustelemassa elokuvasta WonderCon-tapahtumassa vuonna 2009. == Näyttelijät == == Vastaanotto == Elokuva on saanut sekalaisia tai negatiivisia arvosteluita. Elokuva-arvosteluja keräävän Rotten Tomatoes -verkkosivuston mukaan 28 prosenttia kriitikoista on pitänyt elokuvasta. Sivuston otanta on 81 arviota, ja elokuvalla on sivustolla arvosana 4,2/10. Metacritic-sivustolla, jonka arvosteluasteikko on 0–100, elokuvalla on pääasiassa negatiivinen arvosana 28, joka perustuu 13 arvioon. Toisaalta sivuston käyttäjien antama arvosana elokuvalle on pääosin positiivinen. == Lähteet == == Aiheesta muualla == * * Luokka:Vuoden 2009 yhdysvaltalaiset elokuvat Luokka:Tieteiskauhuelokuvat Luokka:Avaruuselokuvat
James F. Hanley

James Frederick Hanley (17. helmikuuta 1892 - 8\. helmikuuta 1942) oli yhdysvaltalainen säveltäjä, sanoittaja ja pianisti. Hänen tunnetuin teoksensa on sanoittaja Ballard MacDonaldin kanssa kirjoitettu populaari- ja jazzmusiikin standardi ”Indiana”. Hän sävelsi uransa aikana musiikin lukuisiin Broadway-näytelmiin sekä ainakin kahteen elokuvaan. Hanley työskenteli ensin vaudeville-esityksissä ja myöhemmin ryhtyi säveltämään musiikkia Broadway- näytelmiin. Fanny Brice otti hänen vuonna 1920 säveltämänsä laulun ”Rose of Washington Square” tunnuskappaleekseen ja auttoi myös tekemään tunnetuksi seuraavana vuonna kirjoitetun ”Second Hand Rose” -kappaleen. Hanleyn menestyneimmäksi näytelmäksi muodostui vuoden 1926 Honeymoon Lane, joka oli Kate Smithin Broadway-debyytti ja sisälsi muun muassa hitit ”Dreams for Sale” ja ”Little White House at the End of Honeymoon Lane”. == Broadway-näytelmät == Hanley oli mukana useiden Broadway-näytelmien musiikin säveltämisessä. * Robinson Crusoe, Jr. (1916) * Pins and Needles (1922) * Big Boy (1925) * Honeymoon Lane (1926) * Queen High (1926) * Ziegfeld's Revue, No Foolin (1926) * Sidewalks of New York (1927) * Keep It Clean (1929) * Thumbs Up (1934) == Lähteet == == Aiheesta muualla == * James Hanley Internet Broadway Databasessa * James F. Hanley Songwriters Hall of Famessa Luokka:Yhdysvaltalaiset säveltäjät Luokka:Yhdysvaltalaiset sanoittajat Luokka:Vuonna 1892 syntyneet Luokka:Vuonna 1942 kuolleet Luokka:Songwriters Hall of Fame
Ballard MacDonald

Ballard MacDonald (15. lokakuuta 1882 – 17. marraskuuta 1935) oli yhdysvaltalainen sanoittaja. Hän oli kotoisin Portlandista ja opiskeli Princetonin yliopistossa. Musiikkiuransa hän aloitti vaudeville-esitysten sanoittajana ja myöhemmin siirtyi Broadwaylle. MacDonald kirjoitti uransa aikana myös musiikkia useisiin Hollywood-elokuviin. Hänen tunnetuimpiin sanoituksiinsa kuuluvat George Gershwinin säveltämä ”Somebody Loves Me”, James F. Hanleyn ”Indiana” sekä Ohion osavaltion tunnuslaulu ”Beautiful Ohio”. MacDonaldin uran ensimmäinen menestys oli vuonna 1910 kirjoitettu ”Play That Barber-Shop Chord”, jonka esitti vaudeville-tähti Bert Williams. MacDonaldia ei kuitenkaan merkitty kappaleen tekijäksi, ja sanoittaja haastoi J. Fred Helfin kustannusyhtiön oikeuteen saaden lopulta korvaukseksi 37 500 dollaria ja ajaen samalla kustannusyhtiön konkurssiin. MacDonald sanoitti säveltäjä Harry Carrollin kappaleita ja myöhemmin kirjoitti useita kappaleita James F. Hanleyn kanssa; suosituimmaksi MacDonaldin ja Hanleyn kappaleista tuli vuoden 1917 ”Indiana”, joka perustui Indianan osavaltion tunnuslauluun ”On the Banks of the Wabash”. ”Indianasta” tuli Original Dixieland Jazz Bandin ensilevytyksen myötä suosittu jazzstandardi, jonka ovat levyttäneet lukuisat tunnetut jazzartistit ja jota on käytetty monien myöhempien sävellysten pohjana. Se tunnetaan myös Indianapolis 500 -ajojen alkuseremonioiden vakiomusiikkina. Vuonna 1918 MacDonald sanoitti Mary Earlin säveltämän laulun ”Beautiful Ohio”, joka vuonna 1969 otettiin Ohion osavaltion tunnuskappaleeksi. Sanat kuitenkin korvattiin vuonna 1989 uudella, Wilbert McBriden kirjoittamalla versiolla. 1920-luvulta lähtien hän alkoi kirjoittaa myös säännöllisesti Broadway-näytelmiin. Kenties kuuluisin hänen yhteistyökumppaneistaan oli säveltäjä George Gershwin, jolle MacDonald sanoitti vuonna 1924 kappaleen ”Somebody Loves Me” näytelmään George White’s Scandals. MacDonaldin sanoittamaa musiikkia alettiin 1920- ja 1930-luvuilla käyttää myös elokuvissa. Tunnetuin oli vuonna 1930 valmistunut Elämän iloa, jonka kappaleet ”The Hoosier Hop” ja ”I’m Following You” MacDonald kirjoitti Dave Dryerin kanssa. MacDonald kuoli marraskuussa 1935 ja hänen viimeiseksi näytelmäkseen jäi vuoden 1934 Ziegfeld Follies of 1934. == Broadway == MacDonald osallistui urallaan viiden Broadway-näytelmän kirjoittamiseen. * Love Birds (1921) – säv. Sigmund Romberg, san. Edgar Allan Woolf ja MacDonald * George White’s Scandals (1923) – säv. ja san. B. G. DeSylva, E. Ray Goetz ja MacDonald * Sweetheart Time (1926) – säv. Walter Donaldson ja Joseph Meyer, san. MacDonald ja Irving Caesar * Harry Delmar’s Revels (1927) – säv. James V. Monaco, Jesse Greer ja Lester Lee, san. Billy Rose ja MacDonald * Ziegfeld Follies of 1934 (1934) – säv. Vernon Duke, MacDonald ym., san. E. Y. Harburg == Lähteet == Luokka:Yhdysvaltalaiset sanoittajat Luokka:Vuonna 1882 syntyneet Luokka:Vuonna 1935 kuolleet Luokka:Songwriters Hall of Fame
Luettelo Copa Américan voittajista

Tämä on luettelo Copa Américan voittajista. Turnaus on järjestetty 42 kertaa ja menestyneimmät joukkueet ovat Argentiina sekä Uruguay 14 voitollaan. Turnaus tunnettiin vuodesta 1916 vuoteen 1967 nimellä Etelä-Amerikan maajoukkueiden mestaruusturnaus (). ==Voittajat== Vuosi Isäntämaa Voittaja Toinen Kolmas Neljäs Paras maalintekijä Paras pelaaja 1916 Argentiina Isabelino Gradín Isabelino Gradín 1917 Uruguay Angel Romano Héctor Scarone 1919 Brasilia Arthur Friedenreich Neco Arthur Friedenreich 1920 Chile Angel Romano José Pérez José Piendibene 1921 Argentiina Julio Libonatti Américo Tesoriere 1922 Brasilia Julio Francia Agostinho Fortes 1923 Uruguay Valdino Aguirre Pedro Petrone José Nasazzi 1924 Uruguay Pedro Petrone Pedro Petrone 1925 Argentiina Manuel Seoane Manuel Seoane 1926 Chile David Arellano José Andrade 1927 Peru Adolfo Carricaberry Segundo Luna Héctor Scarone Pedro Petrone Roberto Figueroa Manuel Seoane 1929 Argentiina Aurelio González Manuel Ferreira 1935 Peru Herminio Masantonio José Nasazzi 1937 Argentiina Raúl Toro Vicente De la Mata 1939 Peru Teodoro Fernández Teodoro Fernández 1941 Chile Juan Marvezzi Sergio Livingstone 1942 Uruguay Herminio Masantonio José Manuel Moreno Obdulio Varela 1945 Chile Norberto Méndez Heleno de Freitas Domingos da Guía 1946 Argentiina José María Medina Adolfo Pedernera 1947 Ecuador Nicolás Falero José Manuel Moreno 1949 Brasilia Jair Rosa Pinto Ademir Menezes 1953 Peru Francisco Molina Heriberto Herrera 1955 Chile Rodolfo Michelli Enrique Hormazábal 1956 Uruguay Enrique Hormazábal Oscar Míguez 1957 Peru Humberto Maschio Javier Ambrois Enrique Sívori 1959 Argentiina Pelé Pelé 1959 Ecuador José Sanfilippo Alcides Silveira 1963 Bolivia Carlos Raffo Ramiro Blaccut 1967 Uruguay Luis Artime Pedro Rocha 1975 Leopoldo Luque Ernesto Díaz Teófilo Cubillas 1979 Jorge Peredo Eugenio Morel Carlos Caszely 1983 Jorge Burruchaga Roberto Dinamita Carlos Aguilera Enzo Francéscoli 1987 Argentiina Adolfo Iguarán Carlos Valderrama 1989 Brasilia Bebeto Ruben Sosa 1991 Chile Gabriel Batistuta Leonardo Rodríguez 1993 Ecuador José Luis Dolguetta Sergio Goycochea 1995 Uruguay Gabriel Batistuta Luis García Enzo Francéscoli 1997 Bolivia Luis Hernández Ronaldo De Lima 1999 Paraguay Rivaldo Ronaldo Rivaldo 2001 Kolumbia Víctor Aristizábal Amado Guevara 2004 Peru Adriano Adriano 2007 Venezuela Robinho Robinho 2011 Argentiina ==Lähteet== Luokka:Copa América Copa Américan voittajista
Lady A

Lady A, vuoteen 2020 saakka Lady Antebellum, on yhdysvaltalainen kantrimusiikki-yhtye, joka on perustettu Nashvillessä, Tennesseessä vuonna 2006. Trion muodostavat Charles Kelley (laulu, taustalaulu), Dave Haywood (taustalaulu, kitara, piano, mandoliini) ja Hillary Scott (laulu ja taustalaulu). Yhtye teki debyyttinsä vuonna 2007 vierailevana vokalistina Jim Brickmanin singlellä "Never Alone", ennen kuin teki levytyssopimuksen Capitol Recordsin kanssa Nashvillessä ja julkaisi ensimmäisen singlen "Love Don't Live Here". Kappale sijoittui kolmanneksi Hot Country Songs -listalla toukokuussa 2008 ja se oli ensimmäinen single yhtyeen debyyttialbumilta Lady Antebellum. Kappale myi Yhdysvalloissa platinaa. Albumi sisältää myös singlet "Lookin' for a Good Time" ja "I Run to You", joista jälkimmäisestä tuli yhtyeen ensimmäinen ykkössingle heinäkuussa 2009. Single "Need You Now" julkaistiin elokuussa 2009 ja se on ensimmäinen single yhtyeen tammikuussa 2010 julkaistulta albumilta, Need You Now. Single on myös toinen yhtyeen ykkössingle Billboard Hot 100 -listalla. "American Honey", toinen single Need You Now -albumilta, julkaistiin tammikuussa 2010. Se on yhtyeen neljäs top 10 -single ja kolmas 1. sijalle noussut single. Lady A on palkittu lukuisissa kantri-tilaisuuksissa. Grammy Awardseissa vuosina 2009 ja 2010 yhtye oli ehdolla kahden palkinnon saajaksi. Yhtye voitti palkinnon Paras kantri-suoritus duolta tai ryhmältä kappaleella "I Run to You". == Palkinnot == * Grammy Awards 2010 -gaala: Paras kantriesitys duolta tai ryhmältä — "I Run to You", ja Paras kantrikappale — "I Run to You". * American Music Awards 2010 -gaala: Kantriryhmä == Diskografia == === Studioalbumit === *Lady Antebellum (2008) *Need You Now (2010) *Own the Night (2011) === Singlet === *"Love Don't Live Here" (2007) *"Lookin' for a Good Time" (2008) *"I Run to You" (2009) *"Need You Now" (2009) *"American Honey" (2010) *"Our Kind of Love" (2010) *"Hello World" (2010) *"Just a Kiss" (2011) == Lähteet == == Aiheesta muualla == *Yhtyeen kotisivut * * Luokka:Yhdysvaltalaiset country-yhtyeet Luokka:Grammy-palkinnon saajat
Oulun yliopiston lääketieteellinen tiedekunta

thumb|Lääketieteellinen tiedekunta Oulun yliopiston lääketieteellinen tiedekunta (LTK) on tiedekunta Oulun yliopistossa. Se toimii Oulussa Kontinkankaalla sijaitsevan Oulun yliopistollisen sairaalan (OYS) yhteydessä. Terveystieteiden eri osa-alueita edustavassa tiedekunnassa koulutetaan lääketieteen ja hammaslääketieteen lisensiaatteja sekä terveystieteiden kandidaatteja ja maistereita. Lisäksi tiedekunta vastaa tieteellisestä ja ammatillisesta jatkokoulutuksesta, josta valmistuu hammaslääketieteen, lääketieteen, terveystieteiden ja filosofian tohtoreita sekä erikoislääkäreitä ja -hammaslääkäreitä. Lääketieteellinen tiedekunta aloitti toimintansa syksyllä 1960, jolloin Oulussa aloitti 50 opiskelijaa. Opiskelijat suorittivat luonnontieteelliset yleisopintonsa Oulussa, mutta varsinaiset lääketieteen kurssit suoritettiin Turun yliopistossa, kunnes ensimmäiset lääketieteen professuurit perustettiin Ouluun 1962. Ensimmäiset lääketieteen lisensiaatit valmistuivat Oulusta 1966. ==Tutkimusyksiköt== Tiedekunnan tutkimus tapahtuu 11 tutkimusyksikössä, joihin oppiaineet on sijoitettu. * Biolääketieteen tutkimusyksikkö *Elinikäisen terveyden tutkimusyksikkö (ELITE) *Hoitotieteen ja terveyshallintotieteen tutkimusyksikkö *Kirurgian, anestesiologian ja tehohoidon tutkimusyksikkö *Lääketieteellisen kuvantamisen, fysiikan ja tekniikan tutkimusyksikkö *Neurotieteen tutkimusyksikkö *PEDEGO- tutkimusyksikkö *Sisätautien tutkimusyksikkö *Suun terveyden tutkimusyksikkö *Syövän ja translationaalisen lääketieteen tutkimusyksikkö *Ympäristöterveyden ja keuhkosairauksien tutkimuskeskus (CERH) == Lähteet == Lääketieteellinen tiedekunta
El Dorado (kappale)

El Dorado on brittiläisen metallimusiikkia esittävän Iron Maidenin kappale ja single vuodelta 2010. "El Dorado" on toinen raita yhtyeen viidennellätoista studioalbumilla The Final Frontier, joka julkaistiin vuoden 2010 elokuussa. Kappale ilmestyi albumin ensimmäisenä singlenä kesäkuussa 2010, jolloin se julkaistiin ladattavaksi yhtyeen virallisella verkkosivustolla. Kappale huomioitiin Grammy-palkinnolla vuonna 2011 kategoriassa "Best Metal Perfomance". Iron Maidenille Grammy-ehdokkuus oli yhtyeen uran kolmas ja voitto ensimmäinen. Aiemmin yhtye oli saanut Grammy-ehdokkuuden kappaleillaan "Fear of the Dark" vuonna 1994 ja "The Wicker Man" vuonna 2001. Yhtyeen laulaja Bruce Dickinsonin mukaan kappale kertoo nimensä mukaan Eldoradon kultaisesta kaupungista, jota eräs mies yrittää etsiä pyytäen tietoja kaupungista rahaa vastaan paikalliselta oppaalta, joka onkin pelkkä huijari. Kappale kertoo ihmisten tyhmyydestä ja tavasta niellä kaikki valheet. == Lähteet == Luokka:Iron Maidenin kappaleet Luokka:Vuoden 2010 kappaleet
Haavanarinakääpä

Haavanarinakääpä (Phellinus populicola) on arinakääpiin (Phellinus) kuuluva monivuotinen vain elävässä haavassa kasvava kääpä. Se on suuri ja kiilamaisen muotoinen muistuttaen monilla muilla lehtipuilla esiintyvää arinakääpää. Yläpinta on nuorena kasvuvyöhykkeinen ja harmaa. Vanha kääpä on tiheästi halkeillut ja monesti sammaleen peittämä. Alapinnan pillistö on kanelinruskea. Malto on alapuolen värinen ja kova. Puun kuori kuolee käävän ympäriltä, jolloin kääpä jää pikkuhiljaa yhä syvemmälle runkoon sen kasvaessa paksuutta. Haavanarinakääpä on harvinaisehko vanhojen metsien kääpä. Se on luokiteltu Suomessa silmälläpidettäväksi. Isäntäpuu on paras tuntomerkki erotukseksi yleisestä arinakäävästä, joka kasvaa kaikilla muilla lehtipuilla paitsi haavalla.Salo P., Niemelä T., Salo U., Suomen sieniopas. Kasvimuseo & WSOY 2006. s. 512 Haavanarinakääpä ei ole kovuutensa vuoksi ruokasieni, mutta sitä on voitu käyttää tulen sytytyksessä sikäli kuin muitakin suvun lajeja erottelematta sen enempää. == Lähteet == == Aiheesta muualla == *Luontonetti: Haavanarinakääpä (Phellinus populicola) Luokka:Arinakäävät
Aleppon maanjäristys

Aleppon maanjäristys tapahtui Aleppon kaupungissa Pohjois-Syyriassa 11. lokakuuta 1138. Sen arvioidaan surmanneen noin 230 000 ihmistä, minkä vuoksi se on yksi tunnetun historian tuhoisimmista maanjäristyksistä. Pahimmin kärsi Haremin alue jossa oli ristiretkeläisten rakentama linnake, jonka oletetaan tuhoutuneen. == Lähteet == == Aiheesta muualla == * * Luokka:1130-luku Luokka:Maanjäristykset Syyriassa Luokka:Aleppon historia
Baddingin kioski Paratiisi

Baddingin kioski Paratiisi on laulaja Rauli Badding Somerjoen (1947–1987) muistokohde Somerolla seututien 280 varrella Someron Hirsjärven kylässä noin yhdeksän kilometriä Someron keskustasta ja noin viisi kilometriä Somerniemeltä. Kioski on ollut avoinna nykyisessä käytössään vuodesta 1997. Tänä aikana siitä on tullut yksi Someron tunnetuimmista nähtävyyksistä, ja Rauli Badding Somerjoen ihailijat tekevät sen luo pyhiinvaellusmatkoja. ==Somerjoen kioski 1962–1975== Alun perin Somerjoen kioskina tunnetun kioskin perustivat Rauli Somerjoen vanhemmat Gunnar (1909–1962) ja Elina (1915–1992) Somerjoki. Perheen isä Gunnar Somerjoki oli keuhkolaajentuman ja astman takia joutunut jäämään sairauseläkkeelle kattohuopatehtaalta ja perhe tarvitsi lisäansioita. Kioski nousi Helsingintien varteen, muutaman sadan metrin päähän perheen kotitalosta Aholasta Someron Hirsjärvellä vuonna 1962. Kioskin urakoi somerolainen maatalous- ja rakennusalan yrittäjä Aimo Laakso, ja rakennus valmistui lopulta kolmessa illassa. Kioskia, josta pian tuli lähiseudun nuorison suosittu kokoontumispaikka, hoitivat aluksi perheen vanhemmat, ja myöhemmin myös lapset kukin vuorollaan, myös pojat Rauli ja Kari melko usein. Gunnar Somerjoki itse ehti hoitaa kioskia vain yhden kesän; hän kuoli 2. marraskuuta 1962. Tämän jälkeen kioskin pito jäi äiti Elinan ja lasten harteille. Toiminnassa kioski oli vuoteen 1975, mutta jäi senkin jälkeen Helsingintien varren maamerkiksi. Ennen uutta käyttöönottoaan 1990-luvulla kioski oli jo huonokuntoinen ja piirustuksin töhritty. ==Baddingin kioski Paratiisi 1997–== Vuonna 1987 kuolleen laulajan muistokohteeksi Kioski avattiin vuonna 1997, kymmenen vuotta laulajan kuoleman jälkeen. Kioskin vuokrasi ja sen kunnosti alkuperäistä ulkoasua vaalien Someron yrittäjät ry. Sittemmin kioskin läheisyyteen on Leader-hankkeena rakennettu myös pysäköintipaikka ja pöytä penkkeineen kävijöitä varten. Uusi nimi Baddingin kioski Paratiisi kioskille saatiin avajaispäivän yleisöäänestyksessä. Vielä vuonna 1984 otetussa, somerolaissyntyisen Pertti Toukkarin kuvaamassa kuvassa, jossa laulaja kauniina kesäpäivänä poseeraa perheensä vanhalla kioskilla, näkyy kioskin nimikilvessä 1970-luvun tyyliin maalatuin kirjaimin sen alkuperäinen nimi Somerjoen Kioski. Vuosien varrella, laulajan maineen vakiintuessa, kioskista on tullut suosittu matkailukohde, joka on noteerattu eri medioissa ja myös Someroa ja esimerkiksi Hämeen Härkätietä esittelevässä matkailu- ja muussa kirjallisuudessa. Esitetyissä arvioissa pyhiinvaelluskohteeksi muodostunutta kioskia on sanottu yhdeksi Someron komeimmista nähtävyyksistä. Someron yrittäjien ylläpitämällä kioskilla myydään virvokkeiden ohella erilaista laulajaan liittyvää matkamuistoesineistöä, kuten paitoja, pinssejä, kirjoja ja kortteja, ja sen luona järjestetään myös yleisötapahtumia. Kioski ei tuota taloudellista voittoa. ==Lähteet== Luokka:Kioskit Luokka:Rauli Badding Somerjoki Luokka:Someron nähtävyydet Luokka:Someron rakennukset ja rakennelmat
Jalkapallon Mestaruussarjan kausi 1986

Mestaruussarja-kausi 1986 oli Suomen jalkapalloilun Mestaruussarjan 54. kausi. Kauden mestaruuden voitti FC Kuusysi. Mestaruus ratkesi mestaruussarjan päätöskierroksella, jolla Lahden Kuusysi otti voiton tiukassa ottelussa Porin Pallo-Tovereita vastaan (3–2).elävä arkisto == Sarjataulukko == Värien selitykset Mestari Karsimaan 1. divisioonan toiseksi sijoittunutta vastaan Putoaminen 1. divisioonaan # Joukkue O V T H M+ M- Pst 1 FC Kuusysi 22 13 6 3 40 20 32 2 Turun Palloseura 22 12 6 4 35 15 30 3 Helsingin Jalkapalloklubi 22 10 10 2 42 23 30 4 Rovaniemen Palloseura 22 12 6 4 32 14 30 5 Valkeakosken Haka 22 8 6 8 32 27 22 6 Tampereen Ilves 22 9 4 9 39 36 22 7 Mikkelin Palloilijat 22 6 6 10 27 37 18 8 Porin Pallo-Toverit 22 5 8 9 27 40 18 9 Kuopion Pallotoverit 22 4 10 8 18 32 18 10 Kuopion Palloseura 22 7 4 11 23 38 18 11 Kemin Palloseura 22 4 7 11 23 31 15 12 Oulun Työväen Palloilijat 22 4 3 15 16 41 11 === Yleisömäärät === Seura Ottelut Yleisömäärä Yleisökeskiarvo HJK 11 74 472 6770 Ilves 11 37 875 3443 Kuusysi 11 32 892 2990 TPS 11 30 138 2740 RoPS 11 26 247 2386 KuPS 11 22 879 2080 KePS 11 17 726 1611 PPT 11 16 641 1513 Haka 11 15 204 1382 MP 11 14 135 1285 Koparit 11 12 958 1178 OTP 11 10 847 986 Yhteensä 132 312 014 2364 === Karsintaottelu === Joukkue #1 Tulos Joukkue #2 1. peli 2. peli Kemin Palloseura 7–5 Kontulan Urheilijat 4–3 3–2 == Menestys eurokentillä == Euroopan Cup: *HJK hävisi ensimmäisellä kierroksella kyproslaiselle APOEL FC:lle UEFA Cup: *Ilves hävisi ensimmäisellä kierroksella skotlantilaiselle Rangers FC:lle. == Lähteet == Luokka:Jalkapallon Mestaruussarjan kaudet Luokka:Vuoden 1986 jalkapallo
Haitin gourde

Haitin gourde (ISO 4217 -koodi: HTG) on Haitin rahayksikkö. Yksi gourde jakaantuu sataan centimeen (Haitin kreoliksi santim). Tällä hetkellä käytössä ovat seuraavat setelit: *10 gourdea *25 gourdea *50 gourdea *100 gourdea *250 gourdea *500 gourdea *1000 gourdea Luokka:Amerikan rahayksiköt Luokka:Haiti
Ole Wæver

Ole Wæver (s. 1960) on tanskalainen kansainvälisten suhteiden professori Kööpenhaminan yliopistossa. Hän on eräs niin kutsutun Kööpenhaminan koulukunnan päävaikuttajista. Wæver valmistui maisteriksi 1985 ja väitteli tohtoriksi 1997. Vuosina 1985–1999 Wæver työskenteli Kööpenhaminan rauhantutkimusinstituutissa (, COPRI). Hän on mukana useissa tieteellisten julkaisujen johtokunnissa, kuten European Journal of International Affairs, Security Dialogue, International Studies Perspective ja Cambridge Review of International Affairs. Hän on myös kirjoittanut useita teoksia yhdessä merkittävän kansainvälisen politiikan teoreetikko Barry Buzanin kanssa. Wæver vihittiin valtiotieteiden kunniatohtoriksi Turun yliopistossa 2015. ==Lähteet== Luokka:Tanskalaiset tieteilijät Luokka:Politiikan tutkijat Luokka:Tanskalaiset professorit Luokka:Kööpenhaminan yliopiston professorit Luokka:Vuonna 1960 syntyneet Luokka:Elävät henkilöt
Montrealin elokuvajuhlat

Montrealin elokuvajuhlat (Montreal World Film Festival eli Montreal International Film Festival, WFF, ) on perustettu 1977. Juhla on Kanadan vanhin kansainvälinen elokuvajuhla ja ainoa kilpailun sisältävä elokuvajuhla, jonka FIAPF on hyväksynyt Pohjois-Amerikassa. Julkinen juhla pidetään elokuun lopussa Montrealissa Quebecissa. Juhla poikkeaa Toronton elokuvajuhlista siinä suhteessa, että se keskittyy kaikkialta maailmasta tuleviin erilaisiin elokuviin, ei niinkään Hollywood-tuotantoon. Mikko Kuparinen sai vuonna 2015 Montrealin elokuvajuhlilla parhaan ohjaajan palkinnon elokuvasta 2 yötä aamuun.Montrealin elokuvafestivaalin parhaan ohjaajan palkinto suomalaiselle 8.9.2015 Yle.fi ==Lähteet== == Aiheesta muualla == * Festival des Films du Monde de Montréal -tapahtuman sivusto Luokka:Elokuvajuhlat Luokka:Kanadan elokuva Elokuvajuhlat Luokka:Kanadan tapahtumat